Бір жылда медициналық сақтандыру қорына 81 млрд теңге түскен (кесте)
"Бір жылда медициналық сақтандыру қорына 81 млрд теңге түскен (кесте)"|"https://qamshy.kz/kz/article/40688-bir-dgylda-meditsinalyq-saqtandyru-qoryna-81-mlrd-tenhge-tusken-keste"
TITLE: Бір жылда медициналық сақтандыру қорына 81 млрд теңге түскен (кесте)
URL: https://qamshy.kz/kz/article/40688-bir-dgylda-meditsinalyq-saqtandyru-qoryna-81-mlrd-tenhge-tusken-keste
META: "Бір жылда медициналық сақтандыру қорына 81 млрд теңге түскен (кесте)"|"https://qamshy.kz/kz/article/40688-bir-dgylda-meditsinalyq-saqtandyru-qoryna-81-mlrd-tenhge-tusken-keste"
TOTAL WORDS: 124
DATE: 18:35, 04 шілде 2018
AUTHOR(S): Erkebulan Nurekesh
TEXT: Маусым айында 8, 7 млрд теңгеден астам сақтандыру жарнасы аударылды, деп хабарлайды Qamshy. kz ақпарат агенттігі МСҚ баспасөз қызметіне сілтеме жасап. Жүйе іске қосылғалы бір жыл ішінде жеке кәсіпкерлер мен жұмыс берушілер төлеген аударым сомасы 80, 6 млрд теңгеден асып жығылған. Оның 72, 1 млрд теңгесі жұмыс берушілердің қарамағындағы жұмыскерлері үшін жасаған аударымдары болса, қалған 8, 5 млрд теңге жеке кәсіпкерлер мен азаматтық-құқықтық келісімшарт негізінде еңбек ететін тұлғаларға тиесілі. Аймақтық тұрғыдан алғанда, жарна төлеу жағынан Алматы және Астана қалалары мен Қарағанды облысы көш бастап тұр. Естеріңізге сала кетсек, жинақталған қаржы Ұлттық банкте сақталады. Еліміздің бас банкімен қаржыны сенімгерлік басқару туралы келісім бекітілген. Түскен қаражат МӘМС пакеті шеңберіндегі қызметтер ақысын төлеуге жұмсалады. Қолданыстағы заң бойынша, әлеуметтік медициналық сақтандыру шеңберінде қызмет көрсету 2020 жылдан басталуы тиіс
